Snowdonia

Snowdonia, eller Eryri, «Eryri National park lake names to only be referred to in Welsh», ITV 2023.Forgrave, Andrew (16. november 2022): «Yr Wyddfa will take precedence over Snowdon after national park vote», North Wales Live. er et fjellområde og nasjonalpark i Conwy og Gwynedd i det nordlige Wales. Området fikk nasjonalparkstatus i 1951, som den første av de tre walisiske parkene. Snowdonia inneholder alle de 15 fjellene i Wales som er over 900 meter høye, herunder også landets høyeste, Snowdon (walisisk: Yr Wyddfa), som er 1085 meter høy. Disse toppene er alle en del av Snowdon-, Glyderau- og Carneddau-fjellkjedene nord i regionen. De nedre fjellkjeldene Moelwynion og Moel Hebogkjedene ligger rett sør for hverandre.

Nasjonalparken Snowdonia har et areal på 2130 km² (den fjerde største i Storbritannia), og dekker mesteparten av det sentrale og sørlige Gwynedd  og den vestlige delen av Conwy. Dette er mye større enn området som tradisjonelt regnes som Snowdonia, og i tillegg til de fem fjellkjedene ovenfor omfattes det også Rhinogydd, Cadair Idris og Aran-fjellkjedene samt Dyfi Hills. Den omfatter også mesteparten av kysten mellom Porthmadog og Aberdyfi. Parken var den første av de tre nasjonalparkene i Wales som ble utpekt i oktober 1951, og den tredje i Storbritannia etter Peak District og Lake District, begge i England og som ble opprettet i henholdsvis april og mai 1951. Parken mottok 3,89 millioner besøkende i 2015. «Tourism», Eryri National Park Authority.

 Toponymi 
Stedsnavnet Navnet «Snowdon» betyr «snøbakke» og er avledet fra de angelsaksiske elementene «snāw» og «dūn», sistnevnte betyr «bakke/fjell».«Snowdon», Online Etymology DictionaryMills, A.D. (1. januar 2011): «Snowdon», A Dictionary of British Place Names, Oxford University Press, doi:10.1093/acref/9780199609086.001.0001, ISBN 978-0-19-960908-6. Det er først registrert som Snawdune i 1095.Owen, Hywel Wyn; Morgan, Richard (20. mai 2022): Dictionary of the Place-Names of Wales. Books Council of Wales. ISBN 978-1-80099-239-9; s. 443. «Snowdonia» er avledet fra navnet på fjellet og er først registrert i 1284, men det finnes ingen bevis for at det overlevde i vanlig bruk før det ble gjenopplivet på 1800-tallet. 

Det walisiske navnet på fjellet er Yr Wyddfa, og er ikke relatert til navnet på området. Eryri er første gang registrert i 1191. Det er sannsynligvis avledet fra eryr, som betyr «rygg», med den kollektive formen eryri som refererer til området rundt Snowdon. En populær tolkning er at navnet betyr «ørnens sted», ettersom eryr også betyr «ørn» og de to betydningene sannsynligvis er beslektet.«Snowdon Wales’ Highest Mountain», Snowdonwales.co.uk. Arkivert fra  4. mars 2016. Williams, Ifor (1945): Enwau Lleoedd, Liverpool, s. 18. Sammenlign den avdøde professorens artikkel i Bulletin of the Board of Celtic Studies, bind iv, s. 137–41. Flertallsformen av walisisk eryr ('ørn') er eryrod eller eryron, uten noe eksempel på en form for eryri som er bekreftet. Et annet ord eryr, flertall eryri, betyr 'helvetesild' på moderne walisisk; i det gamle walisiske stedsnavnet antyder dette ujevnt eller hevet terreng, et landområde med bakker/åser; «opplandet» eller «høylandet».«eryr», Geiriadur Prifysgol Cymru. University of Wales Press.

 Utstrekning 
Før grensene til nasjonalparken ble bestemt, ble «Snowdonia» vanligvis brukt om et mindre område, først og fremst høylandet nord i Gwynedd rundt Snowdon-massivet, mens dagens nasjonalpark dekker et område mer enn dobbelt så stort, det strekker seg langt sørover inn i Meirionnydd. Dette ser man tydelig i guidebøker utgitt før 1951, som George Borrows Wild Wales (London 1862) og H. Carr og G. Listers The Mountains of Snowdonia (London 1925). I F.J. Norths Snowdonia (London 1949), som ble skrevet etter at det var bestemt å opprette en nasjonalpark i området, sier forfatteren at «da komiteen satte provisoriske grenser inkluderte de områder et stykke utenfor selve Snowdonia». Det opprinnelige Snowdonia inkluderer derfor fjellkjeden Snowdon og omkringliggende topper, Glyderau, Carneddau og Moel Siabod-gruppen. Det omfatter ikke høydedragene sør for Maentwrog.

 Snowdonia nasjonalpark 
Nasjonalparken ble opprettet i 1951 som den første i Wales og den tredje i England og Wales etter Peak District og Lake District. Den dekker 2 132 km², og har 60 km kystlinje. «Eryri National Park», Eryri.gov.wales.

Parken forvaltes av Snowdonia National Park Authority, som er sammensatt av lokale og nasjonale myndigheter. Hovedkvarteret ligger i Penrhyndeudraeth.

Som i andre britiske nasjonalparker er det både offentlig og privat eiendom i parken. Sammensetningen er:

Eierforhold  Andel (%)Privat  69,9Forestry Commission  15,8National Trust  8,9CCW  1,7National Park Authority  1,2Vannselskaper  0,9Andre  1,6

Omkring 26 000 mennesker bor i nasjonalparken, og av disse kan omkring 58,6% snakke walisisk.«The Welsh Language», Snowdonia National Park. Arkivert fra originalen 18. oktober 2014. Det er rundt 4,7 millioner besøkende og 10 millioner gjestedøgn årlig.«Welcome to Education», Snowdonia National Park Authority. Arkivert fra originalen 18. oktober 2014.

Store områder i parken er åpent landskap og fjell, men det er også betydelig landbruksaktivitet i parken.

Etter omorganiseringen av de lokale myndighetene i 1998, ligger parken delvis i Gwynedd, og delvis i grevskapsdistriktet Conwy. Parken blir forvaltet av Snowdonia National Park Authority med 18 medlemmer, hvorav ni utnevnes av Gwynedds regionsmyndigheter, tre av Conwys myndigheter og de resterende seks av Nasjonalforsamlingen for Wales for å representere de nasjonale interessene.

Et område midt i nasjonalparken, ved byen Blaenau Ffestiniog, ble unntatt da parkens grenser ble definert. Det var tidligere et stort skiferbrudd der, og stedet ble holdt utenfor verneområdet fordi man ønsket å tillate utvikling av lett industri for å erstatte den utdøende skiferindustrien. (Det er en lignende situasjon i nasjonalparken Peak District hvor grensene ble trukket slik at store utbygde områder og industriarealer i nærheten av Buxton og omkringliggende steinbrudd ble holdt utenfor, men er omringet av parken på tre sider.)

Snowdonia Society en er registrert interesseorganisasjon dannet i 1967. Det er en gruppe frivillige med interesse for området og dets bevaring. Amory Lovins ledet den vellykkede motstanden i 1970-årene for å stoppe Rio Tinto Groups planer om å opprette en større gruve i området.

 Fjellkjeder 
Snowdonia kan deles inn i fire områder:

 Den nordligste delen er mest populær blant turister, og inkluderer (fra vest til øst) Moel Hebog, Mynydd Mawr og Nantlle Ridge; Snowdon-massivet; Glyderau; og Carneddau. Disse tre siste gruppene er de høyeste fjellene i Wales, og innbefatter alle fjelltopper i Wales som er høyere enn 3000 fot.
 Det andre området inkluderer topper som Moel Siabod, Cnicht, Moelwynion, og fjellområdene rundt Blaenau Ffestiniog.
 Det tredje området inkluderer Rhinogydd i vest, samt Arenig og Migneint (det siste er et myrområde), og Rhobell Fawr. Dette området er ikke så populært blant turister som de andre områdene, siden det er avsides.
 Det sørligste området inkluderer Cadair Idris, Tarren-kjeden, Dyfi hills, og Aran-gruppen, inkludert Aran Fawddwy, det høyeste fjellet i Storbritannia sør for Snowdon.

 Fjellvandring 

Mange av vandrerne i området samler seg rundt selve Snowdon. Det blir ansett som et fint fjell, men det kan bli ganske fullt av folk der, særlig siden Snowdon Mountain Railway går helt opp på selve toppen.

De andre høye fjellene med sine topper dekt av store steiner er også svært populære. Det samme er Tryfan, et av få fjell i Storbritannia sør for Skottland hvor man trenger både hender og føtter for å nå toppen. Det er også mange spektakulære turer blant de lavere fjellene i Snowdonia, der er tilstrømningen gjerne mindre også. Blant vandrernes favoritter er Y Garn (øst for Llanberis) langs ryggen mot Elidir Fawr; Mynydd Tal-y-Mignedd (vest for Snowdon) langs Nantlle Ridge til Mynydd Drws-y-Coed; Moelwyn Mawr (vest for Blaenau Ffestiniog); og Pen Llithrig y Wrach nord for Capel Curig. Lengre sør er Y Llethr i Rhinogydd, og Cadair Idris nær Dolgellau.

Nasjonalparken har 2380 km med offentlig tilgjengelige turstier, 264 km med ridestier og 74 km med andre turveier som er åpne for alle.  En stor del av parken er fritt tilgjengelig for alle som en del av allemannsretten.

 Natur, landskap og miljø 
Hele parkens kystlinje er et spesielt viktig verneområde, og strekker seg fra Llŷn Peninsula nedover kysten til midten av Wales, der det finnes verdifulle områder med sanddyner.

Den naturlige skogen i parken er lauvfellende blandingsskog, der det vanligste treet er vintereik. Bjørk, ask, rogn og hassel er også vanlige. Parken inneholder også noen store plantede skogsområder med bartrær slik som Gwydir Forest nær Betws-y-Coed, noen av disse blir overlatt til naturlig foryngelse etter hogst.

Den nordligste delen av Snowdonia er det eneste stedet på De britiske øyer hvor Gagea serotina, en arktisk-alpin plante, og den regnbuefargede Chrysolina cerealis er funnet, og den eneste plassen i verden hvor Hieracium snowdoniense gror.

Store deler av nasjonalparken har allerede, eller blir vurdert gitt spesielt vern utover det nasjonalparkstatusen gir. Det er tre ramsarområder i parken: Dyfi Estuary Biosphere Reserve, Cwm Idwal og Llyn Tegid.

Et av hovedproblemene i parken de senere år har vært spredningen av Rhododendron ponticum. Denne hurtigvoksende invaderende arten har en tendens til å ta over og kvele lokale arter. Den kan danne store forekomster og følges av en sopp som vokser på røttene og produserer giftstoffer som er giftig for all lokal flora og fauna i syv år etter at Rhododendronen har blitt fjernet. Som et resultat av dette er det flere golde områder.

 Dyreliv 
Snowdonias betydning i forbindelse med vern av dyrelivet i området reflekteres ved at nesten 20% av nasjonalparkens totale areal er vernet ved lov av Storbritannia og EU. Halvparten av det arealet ble vernet av regjeringen som spesielt viktig verneområde under EUs habitatdirektiv.  Sjeldne pattedyr i parken inkluderer oter, ilder, og villgeit, mens mår ikke har blitt observert på mange år. Sjeldne fugler inkluderer ravn, vandrefalk, fiskeørn, dvergfalk og glente.

 Klima 
Snowdonia er et av de mest nedbørrike områdene i Storbritannia; Crib Goch i Snowdonia er stedet med mest nedbør i Storbritannia, med en årlig gjennomsnittsnedbør på 4473 mm de siste 30 år.

 Se også 
 Bron-Yr-Aur, en steinhytte fra 1700-tallet som ligger i den sørlige delen av parken, hvor sangeren Robert Plant og gitaristen Jimmy Page trakk seg tilbake i 1970 for å komponere en serie sanger til en rekke studioalbum til deres rockegruppe Led Zeppelin.


 Referanser 

 Eksterne lenker 

 Snowdonia National Park Authority
 Snowdonia Society


Kategori:Wales
Kategori:Wales' geografi